CELEX: 62008CN0390
Language: fi
Date: 2008-09-05 00:00:00
Title: Asia C-390/08: Kanne 5.9.2008 — Euroopan yhteisöjen komissio v. Luxemburgin suurherttuakunta

8.11.2008   
            
            
               FI
            
            
               Euroopan unionin virallinen lehti
            
            
               C 285/27
            
         Kanne 5.9.2008 — Euroopan yhteisöjen komissio v. Luxemburgin suurherttuakunta
   (Asia C-390/08)
   (2008/C 285/45)
   Oikeudenkäyntikieli: ranska
   Asianosaiset
   
      Kantaja: Euroopan yhteisöjen komissio (asiamiehet: U. Wölker ja J.-P. Keppenne)
   
      Vastaaja: Luxemburgin suurherttuakunta
   Vaatimukset
   
               —
            
            
               On todettava, että Luxemburgin suurherttuakunta ei ole noudattanut järjestelmästä yhteisön kasvihuonekaasupäästöjen seuraamiseksi ja Kioton pöytäkirjan täytäntöönpanemiseksi 11.2.2004 tehdyn Euroopan parlamentin ja neuvoston päätöksen N:o 280/2004/EY (1) 3 artiklan 2 kohdan, luettuna yhdessä järjestelmästä yhteisön kasvihuonekaasupäästöjen seuraamiseksi ja Kioton pöytäkirjan täytäntöönpanemiseksi tehdyn Euroopan parlamentin ja neuvoston päätöksen N:o 280/2004/EY täytäntöönpanosäännöistä 10.2.2005 tehdyn komission päätöksen N:o 166/2005/EY (2) 8, 9, 10 ja 11 artiklan kanssa, mukaisia velvoitteitaan, koska se ei ole toimittanut päätöksen N:o 280/2004/EY 3 artiklan 2 kohdassa, luettuna yhdessä päätöksen N:o 166/2005/EY 8, 9, 10 ja 11 artiklan kanssa, edellytettyjä tietoja,
            
         
               —
            
            
               Luxemburgin suurherttuakunta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Päätöksen 280/2004/EY 3 artiklan 2 kohdan, kun sitä luetaan yhdessä päätöksen N:o 166/2005/EY kanssa, mukaan jäsenvaltioiden on ilmoitettava komissiolle 15.3.2005 mennessä ja joka toinen vuosi sen jälkeen kansalliset toimenpiteet, jotka on toteutettu kasvihuonekaasujen rajoittamiseksi ja/tai vähentämiseksi ja Kioton pöytäkirjan täytäntöönpanemiseksi.
   Tämän kanteen nostamisen ajankohtana vastaaja ei kuitenkaan vieläkään ollut ilmoittanut näitä toimenpiteitä.
   
      (1)  EUVL L 49, s. 1.
   
      (2)  EUVL L 55, s. 57.